《后汉书·百官志一》：「将军，不常置。初，武帝以衞青数征伐有功，以爲大将军，欲尊宠之。以古尊官唯有三公，皆将军。始自秦、晋，以爲卿号。故置大司马官号以冠之。其后霍光、王凤等皆然。成帝绥和元年，赐大司马印绶，罢将军官。世祖中兴，吴汉以大将军爲大司马，景丹爲骠骑大将军，位在公下，及前、后、左、右杂号将军衆多，皆主征伐，事讫皆罢。明帝初即位，以弟东平王苍有贤才，以爲骠骑将军；以王故，位在公上，数年后罢。章帝即位，西羌反，故以舅马防行车骑将军征之，还后罢。和帝即位，以舅窦宪爲车骑将军，征匈奴，位在公下；还复有功，迁